**MATERIJAL ZA PONEDJELJAK 23.3.2020. 5.A) i 5.B) EJ**

Dobar dan, draga djeco! Evo počinjemo s novim radnim tjednom. Molim vas da prepišete u svoje bilježnice sljedeće:

THE PRESENT SIMPLE

Ovim glagolskim vremenom izražavamo:

1. radnje koje se ponavljaju, bilo redovno ili s vremena na vrijeme:

- I **go** to school every day. (Idem u školu svaki dan.)

- I sometimes **do** my homework in the evening. (Ponekad pišem zadaću navečer.)

Ovim glagolskim vremenom ne izražavamo ono što se sada upravo događa, već što je uobičajeno, što znači u prvoj rečenici da ne ideš u školu upravo sada, već svakodnevno.

2. stvari koje su općenite i ne mijenjaju se:

Whales **live** in oceans. (Kitovi žive u oceanu.)

Spring **begins** on 21st March. (Proljeće počinje 21. ožujka.)

Možemo koristiti priloge učestalosti, kako često se neka radnja zbiva:

NEVER (nikad) – RARELY (rijetko) – SOMETIMES (ponekad) – OFTEN (često) – USUALLY (obično) – ALWAYS (uvijek)

- I often **go** out at weekends.

- He never **does** his homework.

- Every Sunday I **visit** my granny.

Kako tvorimo Present Simple?

Potvrdni oblik: 1. I play

2. You play

3. He, she , it play**s**

1. We play

2. You play

3. They play

Vidimo da je oblik u svim licima isti, jedino se u 3. licu jednine dodaje nastavak **-s**

|  |  |
| --- | --- |
| Negativni oblik  I/you/we/they **do not (don't**) play  He/she/it **does not (doesn't**) play | Upitni oblik  **Do** I, you, we, they play ?  **Does** he/she/it play ? |

Za treće lice jednine nastavak je **-s**

I live, but he live**s**

I play, but she play**s**

Ako glagol završava na – **ch, -s, -o, -sh,** i **–x** nastavak je **–es**

watch – watch**es**, kiss – kiss**es**, fix – fix**es**, brush – brush**es**, go – go**es**, do – do**es**

Nadalje: Ako glagol završava na –y ispred kojeg se nalazi suglasnik, tada Y prelazi u I i dodajemo nastavak – **ES**

carry **–** carr**ies,** worry –worr**ies**

Sada sve ovo gore prepišite u vaše bilježnice i riješite ove rečenice za zadaću:

1. I always \_\_\_\_\_\_\_\_\_\_\_\_\_\_\_ my teeth in the morning. (BRUSH)

2. Mary \_\_\_\_\_\_\_\_\_\_\_\_\_\_\_\_ the guitar every Sunday. (PLAY)

3. Children \_\_\_\_\_\_\_\_\_\_\_\_\_\_ playing in the park. (LIKE)

4. Tom sometimes \_\_\_\_\_\_\_\_\_\_\_\_\_\_\_ bread for his parents. ( BUY)

5. You \_\_\_\_\_\_\_\_\_\_\_\_\_\_\_\_ every morning. (CRY)

Toliko za danas, dobit ćete daljnje upute za srijedu. Vi slobodno možete pogledati i na TV, ali ovo je meni sada bitnije. Ovih zadnjih 5 rečenica poslikajte i pošaljite mi.

Molim da mi potvrdite kad riješite ove zadatke tako da ja znam da ste to razumjeli. Ukoliko vam nije nešto jasno, javite se putem tableta – aktivnosti ili čavrljanje, ali za engleski.

YOUR TEACHER MIRJANA – BE HAPPY AND STAY HEALTHY!